**HANKE ALUSDOKUMENT**

**27. juuni 2019**

Pakkumuse esitamiseks:

**Alla riigihanke piirmäära hankemenetluses**

**Omanikujärelevalve teenuse osutamiseks tee ehitustöödele Kunda linnas**

1. Ehitustööd:

Tee- ehitustööd toimuvad kahes eraldi ja teineteisest sõltumatus osas ning erinevate töövõtulepingute alusel.

1.1. Kunda linnas Koidu- ja Võidu tänavate rekonstrueerimine:

- riigihanke viitenumber RHR-is 209955;

- peatöövõtja OÜ TEEARU GRUPP.

1.2. Jaama tänava osaline rekonstrueerimine:

- riigihanke viitenumber RHR-is 208419;

- peatöövõtja OÜ Viamer Grupp.

2. Teenuse osutamise eeldatav periood:

2.1. Teenuse osutamise periood on mõlemale ehitustööle paralleelselt eeldatavalt 3 kalendrikuud.

2.2. Teenuse osutamise eeldatav algus:

- Jaama tn 01. juuli 2019;

- Koidu- ja Võidu tn 15. juuli 2019.

2.3. Teenuse osutamise perioodi algus võib hilineda kuni 15 päeva.

3. Teenuse kirjeldus

3.1. Teenust tuleb osutada vastavalt ehitusseadustikule ning majandus- ja taristuministri 02.07.2015 määrusele nr 80 „Omanikujärelevalve tegemise kord“.

3.2. Täpsemad tingimused on välja toodud käsunduslepingu projektis.

3.3. Tee ehitusprojektide joonised, täpsed nõuded ja tehnilised seletuskirjad on esitatud projektides, mis on nähtavad aadressidel:

- Jaama tn - <https://virunigula-my.sharepoint.com/:u:/g/personal/raido_tetto_viru-nigula_ee/EVxQ6rY4hOxAlE8vaKTKuRABPSOxGAewCIMw4Oaab35Z2w?e=HBx4Uk>

- Koidu- ja Võidu tn - <https://drive.google.com/open?id=1zdNnkafStpz6QF-Q8epgxONHyUVqg2a->

3.4. Pakkuja võib esitada pakkumuse kas ühele või teisele ehitustööle eraldi või kahele ehitustööle koos. Hankija jätab endale õiguse sõlmida hankelepingud vastavalt edukaks tunnistatud pakkumusele (või selle osale).

4. Kvalifitseerimistingimused:

4.1. Pakkuja majanduslik ja finantsseisund.

4.1.1. Pakkuja viimase kolme majandusaasta netokäive tee-ehitustööde omanikujärelevalve teostamise osas peab keskmiselt olema olnud vähemalt 10 000 (kümme tuhat) EUR aastas. Juhul, kui pakkuja on tegutsenud vähem kui kolm aastat, arvutatakse keskmine netokäive tegutsetud aja käibe keskmisena. Pakkuja esitab kvalifitseerimistingimustele lisatud vormi (Lisa 1) kohase väljavõtte oma viimase kolme majandusaasta netokäibe kohta tee-ehitustööde omanikujärelevalve teostamise osas. Lisas 1 märkida nii netokäive, kui sarnase osutatud teenuse andmed.

4.2. Tehniline ja kutsealane pädevus:

4.2.1. Pakkuja peab olema viimase kolme aasta jooksul osutanud omanikujärelevalve teenust vähemalt ühe (1) üle 500 m pikkusega tänava/tee ehitamisel. Pakkuja peab olema teenust osutanud sõlmitud lepingu ja hea tava kohaselt. Pakkuja esitab nõutud tingimustele vastavuse tõenduseks hankedokumentide vormi (Lisa 1) kohase teostatud sarnase töö andmed, koos teabega teenuse osutamise ajavahemiku, koha ja tellija kohta.

4.2.2. Pakkuja peab olema viimase kolme aasta jooksul osutanud omanikujärelevalve teenust vähemalt ühe (1) üle 500 m pikkusega sademeveekanalisatsiooni trassi ehitamisel. Pakkuja peab olema teenust osutanud sõlmitud lepingu ja hea tava kohaselt. Pakkuja esitab nõutud tingimustele vastavuse tõenduseks hankedokumentide vormi (Lisa 1) kohase teostatud sarnase töö andmed, koos teabega teenuse osutamise ajavahemiku, koha ja tellija kohta.

5. Vastavustingimused

5.1. Nõuded omanikujärelevalve teenuse osutajale: Pakkuja peab riigihanke objektiks oleva omanikujärelevalve teenuse teostamisel kasutama vastutavat spetsialisti, kellel on tee-ehitusalane kõrgharidus ja EKR vähemalt tasemele 6 vastav inseneri kutsetunnistus. Pakkujal esitada pakkumuse koosseisus elektroonilised koopiad dokumentidest.

6. Pakkumuse maksumuse vorm (Lisa 2):

6.1. Pakkumuse maksumus esitatakse võrdsete kuumaksetena alates ehitustööde alustamisest 3 (kolmeks) kalendrikuuks koos käibemaksuga.

6.2 Pakkumuse maksumus tuleb esitada eraldi kahes osas; vastavalt Jaama tn ning Koidu- ja Võidu tn.

6.3.Teenuse tasu arvestus on kalendrikuu põhine. Teostatakse 3 väljamakset vastavalt teenuse osutaja poolt esitatud arvetele ning tööülesannete täitmise Tellija poolt aktsepteeritud ja allkirjastatud aktidele.

6.4. Esimese kuu (kuuarvestuse aluseks  30 päeva) arvestus algab ehitustegevuse alguse kuupäevast. Juhul kui teenuse osutamine ei alga kuu esimesest kuupäevast arvestatakse omanikujärelevalve tasu proportsionaalselt teenust osutatud päevadega samas kalendrikuus.

6.4. Omanikujärelevalve üheks olulisemaks tegevuseks on tagada ehituslepingute sujuv ning kavandatud ajagraafikule vastav teostus. Juhul kui ehitustööde lepingud pikenevad ettearvamatutel asjaoludel ja omanikujärelevalve teenuse vajadus on üle 3 kalendrikuu lähtutakse tasu arvestamisel pakkumuses esitatud kuutasust (30 päeva tasu) nii, et jagatakse pakkumuses esitatud tasumäär päevade arvuga (30) ja korrutatakse päevade arvuga, mille kestel teenust osutati. Indekseerimist ei toimu.

7. Hindamiskriteerium:

7.1. Madalaim pakutud kuutasu (30 päeva tasu).

8. Pakkumuste esitamise kuupäev:

8.1. Digitaalselt allkirjastatud pakkumus koos lisadega digiümbrikus esitada  **hiljemalt 4.07.2019 kell 10:00, e-posti teel:** [**vallavalitsus@viru-nigula.ee**](mailto:vallavalitsus@viru-nigula.ee)**. E-kirja märksõna „Tee-ehituse omanikujärelevalve“**

9. Pakkumuse koosseisus tuleb esitada pakkuja volitatud isiku poolt allkirjastatud:

9.1. Netokäive ja kutsealane pädevus (Lisa 1)

9.2. Pakkumuse esildis koos pakkuja kontaktandmete ja, reg.koodiga (Lisa 2)

9.3. Hanketeade - Omanikujärelevalve teenuse osutamiseks tee ehitustöödele Kunda linnas

9.4. Pakkuja omanikujärelevalve teenuse osutaja haridust tõendava ning kutsekvalifikatsiooni tõendava dokumendi koopiad.

10. Kõigi pakkumuste tagasilükkamine

10.1. Hankijal on õigus lükata tagasi kõik pakkumused, kui:

10.1.1 kõigi vastavaks tunnistatud pakkumuste maksumused ületavad hankelepingu eeldatavat maksumust või hankija rahalisi võimalusi;

10.1.2. riigihanke läbiviimise aluseks olevad tingimused on oluliselt muutunud ja muudavad riigihanke realiseerimise võimatuks või ebavajalikuks;

10.1.3. rahastamise tingimused muutuvad või hankija eelarvelised võimalused vähenevad;

10.1.4. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

11. Lepingu sõlmimine

11.1. Eduka pakkujaga sõlmitakse käsundusleping lepingu projektis sätestatud tingimustel.

11.2. Pakkuja kohustub osutama teenust käsunduslepingu sõlmimisest kuni ehitustööde lõpetamisel vastuvõtuakti vormistamiseni.

11.3. Leping tuleb sõlmida 10 päeva jooksul alates hankija poolt allkirjastatud lepingu saatmisest edukale pakkujale.

12. Hankedokumentide lisad:

12.1. Käsunduslepingu projekt

Lugupidamisega,

Viru-Nigula Vallavalitsus